text: نئی دہلی،09۔جنوری ۔وزیراعظم نریندر مودی کی قیادت والی سرکار نے ہندوستانی حجاج کرام کے کوٹے میں لگاتار دوسرے سال بھی اضافہ کردیا ہے۔ آزادی کے بعدسے اب تک پہلی بار ایک لاکھ 75 ہزار 25 ہندوستانی زائرین حج 2018 میں حج کے مقدس فریضے کی ادائیگی کے لئے سفر حج کریں گے ۔ سعودی عرب کی سرکارنے ہندوستانی زائرین حج کے کوٹے میں دوسرے سال بھی اضافہ کرنے کا فیصلہ ہندوستان اورسعودی عرب کے درمیان 2018 کے حج پر دستخط کئے جانے والے معاہدے پردستخط کئے جانے کے بعد کیا ہے ۔اس معاہدے پر مکہ مکرمہ میں مملکت سعودی عرب کے حج اور عمرہ کے امور کے وزیر اور ہندوستان کے مرکزی وزیر برائے اقلیتی امور جناب مختار عباس نقوی نے ہندوستان کی جانب سے دستخط کئے تھے ۔